སྔོན་བསགས་བསོད་ནམས་ཀྱིས་བསྐྲུན་པས།
།ཡོན་ཏན་རི་མོ་རྣམ་བཀྲ་
བའི། །དགེ་ལེགས་རྒྱལ་མཚན་འཛིན་པ་ཡི། །སྡོམ་བརྩོན་དམ་པ་བདེ་གྱུར་ཅིག །
དེང་སང་ཕྱོགས་དེར་སྒྱུ་མ་ཡིཡི། །གཟུགས་སྐུའི་འཚོ་བ་མངོན་དགེ་ཞིང་། །ལྷ་བཅས་
འགྲོ་བའི་སྐྱབས་གཅིག་པུ། །ཤཱཀྱ་མུ་ནེའི་ཞབས་འབྲིང་ལ། །ཀུན་དགའ་བོ་ནི་ཇི་
བཞིན་དུ། །སྒོ་གསུམ་ཡང་དག་གུས་གནས་པར། །སྙན་གྲགས་ནམ་མཁའི་རྔ་ཆེན་
གྱིས། །ཕྱོགས་ཀྱི་མཛེས་མའི་རྣ་ལུང་ལ། །གསེར་གྱི་རྣ་རྒྱན་ཅི་ཡང་བྱིན། །བདག་
ཀྱང་འདི་སྣང་བྱ་བ་ལ། །བསྟན་འགྲོའི་དོན་དུ་སྐྱབས་བཅས་གནས། ། །ད་ལམ་
སྤྲིངས་པའི་དོན་པོ་ནི། །མི་ལུས་རིན་ཆེན་རྙེད་དཀའ་ཞིང་། ། མྱུར་དུ་འཇིག་པར་
འགྱུར་བ་དང་། །ངན་སོང་སྡུག་བསྔལ་བཟོད་དཀའ་བས། །གཡུལ་དུ་རལ་གྲི་ལྷུང་
གྱུར་པ། །གསོད་པས་འཇིགས་ནས་ལེན་པ་ལྟར། །སྒོ་གསུམ་ལེགས་པར་བསྡམས་
བྱས་ནས། །བག་དང་ལྡན་པའི་བླང་དོར་འཚལ། །
ོརང་དོན་འཁྲི་བས་མ་གོས་པར། །མཆོད་ཡུལ་དམ་པའི་ཞབས་ཏོག་ལ། །
ལུས་ངག་ཡིད་གསུམ་བརྩོན་བྱས་ན། །འདི་དང་ཕྱི་མ་ཀུན་ཏུ་བདེ། །རང་ཉིད་ཕྱིར་
དུ་དཀོན་མཆོག་གི །རྫས་ལ་བག་མེད་ལོངས་སྤྱད་ནས། །ཚུལ་བཞིན་བཤགས་
བསྡམས་མི་བྱེད་པ། །ངན་འགྲོའི་མེ་ཆེན་བུད་ཤིང་ཉིད། །དེའི་ཕྱིར་ཚུལ་དེའི་དོན་
དགོངས་ལ། །བག་དང་ལྡན་པའི་རྣམ་དཔྱོད་ཀྱིས། །ལེགས་པར་སྤྱད་པའི་བླང་
466

དོར་དང་། །ཟབ་མོའི་རྣལ་འབྱོར་རིམ་པ་ལ། །གཡེལ་བ་མེད་པའི་ཉམས་ལེན་
མཛོད། །མཐུན་འགྱུར་ལྷ་དང་བླ་མ་ལ། །གསོལ་བ་འདེབས་པ་འདིར་ཡང་བགྱི། །
ཟླ་བ་དང་པོའི་ཕྱོགས་གཉིས་པའི། །དགའ་བ་གཉིས་པའི་ཚེས་ལ་ཕུལ། །ཞེས་པ་
འདི་སྐུ་གཉེར་ནང་སོ་བསོད་ནམས་རྒྱལ་མཚན་ལ་གདམས་པའོ། །
།སྤྲོ་བ་